
ΤΕΥΧΟΣ ΔΕΥΤΕΡΟ 


Αρ 


. Φύλλου 3652 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διαδικασία εφαρμογής της κινητικότητας και της 
εναλλαγής σε ευαίσθητες θέσεις του προσωπικού 
στις Ειδικές Υπηρεσίες του ν. 4314/2014 (Α' 265) 
και στην Κεντρική Υπηρεσία της ΜΟΔ Α.Ε. 

2 Ωράριο εργασίας υπαλλήλων Κεντρικής Υπηρεσί¬ 
ας Υποδοχής και Ταυτοποίησης. 


ΑΠΟΦΑΣΕΙΣ 

Αριθμ. 102763/ΕΥΘΥ 7 39 (1) 

Διαδικασία εφαρμογής της κινητικότητας και της 
εναλλαγής σε ευαίσθητες θέσεις του προσωπικού 
στις Ειδικές Υπηρεσίεςτουν. 4314/2014 (Α' 265) 
και στην Κεντρική Υπηρεσία της ΜΟΔ Α.Ε. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

2. Το ν. 4314/2014 (Α' 265) «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 
2012 (ΕΕ Ε 156/16.6.2012) στο ελληνικό δίκαιο, τροπο¬ 
ποίηση του ν. 3419/2005 (Α' 297) και άλλες διατάξεις» 
και ειδικότερα τα άρθρα 4, 5,8,16,34, 37, 39 και 53Α. 

3. Το π.δ. 116/2014 (Α' 185) «Οργανισμός Υπουργείου 
Ανάπτυξης και Ανταγωνιστικότητας». 

4. Το π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 


τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

5. Το π.δ. 125 /2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Την υπ'αριθμ. Υ197/16-11 -2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρίτση 
(Β' 3722), όπως τροποποιήθηκε με την Υ226/27-12-2016 
όμοια (Β' 4233). 

7. Την υπ'αριθ. 134453/28-12-2015 (Β' 2857) «Ρυθμίσεις 
για τις πληρωμές των δαπανών του Προγράμματος Δημο¬ 
σίων Επενδύσεων - ΠΔΕ (Τροποποίηση και αντικατάστα¬ 
ση της κοινής υπουργικής απόφασης 46274/26.09.2014 
(Β' 2573)» κοινή απόφαση των υπουργών Οικονομίας, 
Ανάπτυξης και Τουρισμού και Οικονομικών. 

8. Την από Ιουνίου 2016 μελέτη ανάπτυξης μεθοδο¬ 
λογίας εφαρμογής για την εναλλαγή προσωπικού των 
Υπηρεσιών του ΕΣΠΑ 2014-2020 σε ευαίσθητες θέσεις 
εργασίας, που εκπονήθηκε από την ΕΥΘΥ και τη ΜΟΔ ΑΕ. 

9. Το γεγονός ότι από την παρούσα δεν προκύπτει 
επιβάρυνση του κρατικού προϋπολογισμού, αποφασί¬ 
ζουμε: 

Τον καθορισμό της διαδικασίας εφαρμογής της κι¬ 
νητικότητας των στελεχών που υπηρετούν σε Ειδικές 
Υπηρεσίες του ν. 4314/2014 και στην Κεντρική Υπηρεσία 
της ΜΟΔ Α.Ε. καθώς και της εναλλαγής σε ευαίσθητες 
θέσεις ως εξής: 

Άρθρο 1 

Ορισμοί - Πεδίο εφαρμογής 

Για την εφαρμογή της παρούσας ισχύουν οι εξής ορι¬ 
σμοί: 

1. Κινητικότητα: ως κινητικότητα ορίζεται κάθε μετα¬ 
κίνηση στελεχών μεταξύ Ειδικών Υπηρεσιών ή μεταξύ 
Ειδικών Υπηρεσιών και Κεντρικής Υπηρεσίας της ΜΟΔ 
ΑΕ, η οποία αποσκοπεί στην οργανωμένη και διαφανή 
διαδικασία κάλυψης των αναγκών στελέχωσης των Υπη¬ 
ρεσιών, καθώς και στη βέλτιστη αξιοποίηση του υφιστά¬ 
μενου ανθρώπινου δυναμικού, με την κατάλληλη σύζευ¬ 
ξη μεταξύ των προς κάλυψη κενών θέσεων εργασίας και 
του προσωπικού που αιτείται μετακίνηση. 

Η κινητικότητα εφαρμόζεται για τα στελέχη που υπη¬ 
ρετούν στις Ειδικές Υπηρεσίεςτου ν. 4314/2014 (Ειδικές 
Υπηρεσίες Εθνικής Αρχής Συντονισμού, Διαχειριστικές 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3652/17.10.2017 


Αρχές, Αρχή Πιστοποίησης, Επιτελικές Δομές, Ειδική 
Υπηρεσία Προγραμματισμού, Συντονισμού και Παρακο- 
λούθησηςτηςυλοποίησηςτων Χρηματοδοτικών Μηχα¬ 
νισμών Ευρωπαϊκού Οικονομικού Χώρου, λοιπές Ειδικές 
Υπηρεσίες) και στην Κεντρική Υπηρεσία της ΜΟΔ Α.Ε. 
(Κ.Υ. ΜΟΔ Α.Ε.), εφεξής Υπηρεσίες, εξαιρουμένων των 
υπαλλήλων ορισμένου χρόνου των Κοινών Γραμματειών 
των Επιχειρησιακών Προγραμμάτων του στόχου Ευρω¬ 
παϊκή Εδαφική Συνεργασία. 

2. Ευαίσθητη θέση εργασίας: Ως ευαίσθητη ορίζεται η 
θέση εργασίας, που σχετίζεται με αξιολόγηση και επα¬ 
λήθευση πράξεων, επιθεώρηση/έλεγχο πράξεων και 
πληρωμές. 

Ειδικότερα για τις πληρωμές, ευαίσθητες θέσεις ερ¬ 
γασίας είναι αυτές που σχετίζονται με τη διαδικασία 
πληρωμής της κοινής υπουργικής απόφασης 134453/ 
23-12-2015 (Β' 2857) και αφορούν την ιδιότητα του εκκα- 
θαριστή, του υπεύθυνου λογαριασμού και του εισηγητή 
εκκαθάρισης. Ως ευαίσθητη θέση θεωρείται και η θέση 
στελέχους Τεχνικής Βοήθειας εφόσον στο πλαίσιο των 
καθηκόντων της θέσης αυτής ασκούνται αρμοδιότητες 
υπεύθυνου λογαριασμού ή εισηγητή εκκαθάρισης. 

3. Εναλλαγή σε ευαίσθητες θέσεις εργασίας: Ως εναλ¬ 
λαγή σε ευαίσθητες θέσεις εργασίας ορίζεται η μετακί¬ 
νηση του στελέχους που κατέχει ευαίσθητη θέση σε νέα 
θέση (ευαίσθητη ή μη) εντός της ίδιας Υπηρεσίας είτε 
σε άλλη Υπηρεσία. Η μετακίνηση αυτή γίνεται μετά από 
συγκεκριμένο χρονικό διάστημα. 

4. Περίγραμμα Θέσης Εργασίας (Π.Θ.Ε.): ως Περι¬ 
γράμματα θέσεων Εργασίας στην παρούσα απόφαση, 
νοούνται τα Π.Θ.Ε. των Διαχειριστικών Αρχών και της 
Αρχής Πιστοποίησης, τα οποία έχουν συμπεριληφθεί στο 
Σύστημα Διαχείρισης και Ελέγχου για τα ΕΠ του ΕΣΠΑ 
2014-2020. 

Άρθρο 2 

Όργανα και αρμοδιότητες 

Στη διαδικασία εφαρμογής της κινητικότητας και της 
εναλλαγής σε ευαίσθητες θέσεις συμμετέχουν: 

1. Η Επιτροπή Κινητικότητας, η οποία συγκροτείται 
με απόφαση του Υπουργού Οικονομίας και Ανάπτυξης, 
είναι τριμελής και απαρτίζεται από τον Προϊστάμενο 
της Εθνικής Αρχής Συντονισμού και δύο (2) εκπροσώ¬ 
πους της Κ.Υ. ΜΟΔ Α.Ε. Η Επιτροπή Κινητικότητας είναι 
υπεύθυνη για την εποπτεία και την ορθή εφαρμογή της 
διαδικασίας. 

2. Οι Επιτροπές Συνεντεύξεων, οι οποίες διενεργούν τις 
συνεντεύξεις, μέσω των οποίων επιλέγεται το προσωπικό 
σύμφωνα με τα οριζόμενα στο άρθρο 5 της παρούσας. 
Οι ανωτέρω Επιτροπές ορίζονται από τη ΜΟΔ Α.Ε. για 
κάθε Υπηρεσία υποδοχής προσωπικού, είναι τριμελείς 
και απαρτίζονται από τον Προϊστάμενο της Υπηρεσίας 
υποδοχής, τον Προϊστάμενο της Μονάδας υποδοχής 
και έναν εκπρόσωπο του Τομέα Υπηρεσιών Διοίκησης/ 
Ανάπτυξης Ανθρώπινου Δυναμικού (Τ.Υ.Δ.Α.Α.Δ.) της 
ΜΟΔ Α.Ε. 

3. Η Κεντρική Υπηρεσία (Κ.Υ.) της ΜΟΔ Α.Ε., η οποία 
έχει τη συνολική ευθύνη για τον επιχειρησιακό σχεδία¬ 
σμά και την εφαρμογή της διαδικασίας. 


4. Η Ειδική Υπηρεσία θεσμικής Υποστήριξης (Ε.Υ.Ο.Υ.), 
η οποία αναλαμβάνει τη διοικητική διεκπεραίωση των 
υπουργικών αποφάσεων μετά από τη σχετική εισήγηση 
του Προέδρου της ΜΟΔ Α.Ε. 

5. Οι Υπηρεσίες οι οποίες έχουν την ευθύνη εκτέλεσης 
των απαραίτητων ενεργειών για την ορθή εφαρμογή της 
διαδικασίας κινητικότητας και εναλλαγής σύμφωνα με 
τα οριζόμενα στην παρούσα. 

Άρθρο 3 

Κανόνες εφαρμογής διαδικασίας κινητικότητας 

1. Η κινητικότητα προσωπικού εφαρμόζεται σε δύο (2) 
κύκλους, μετά από δημοσιοποίηση σχετικής πρόσκλη¬ 
σης, κατά τους μήνες Απρίλιο και Οκτώβριο κάθε έτους. 
Η πρόσκληση κάθε κύκλου αποτυπώνει τις διαπιστωμέ¬ 
νες ανάγκες σε προσωπικό ανά Υπηρεσία και Μονάδα 
και απευθύνεται σε όλο το προσωπικό των Υπηρεσιών. 
Η εφαρμογή της διαδικασίας γίνεται σύμφωνα με τα ορι¬ 
ζόμενα στην παρ. 1 του άρθρου 5. 

2. Για την κάλυψη επειγουσών αναγκών: 

α) σε περίπτωση αιφνίδιας αποχώρησης υπαλλήλων 
από Υπηρεσίες 

β) σε περίπτωση άρσης ή λήξηςτης απόσπασης υπαλ¬ 
λήλων της ΜΟΔ Α.Ε. που υπηρετούσαν σε θέσεις εκτός 
των Υπηρεσιών και για την κατάλληλη τοποθέτηση τους 
και 

γ) σε περίπτωση έκτακτου αιτήματος μετακίνησης 
υπαλλήλου για σοβαρούς προσωπικούς ή οικογενεια¬ 
κούς λόγους ή λόγω συνυπηρέτησης με σύζυγο, που 
συνοδεύεται από επαρκή τεκμηρίωση και το οποίο 
εγκρίνεται από την Επιτροπή Κινητικότητας, μπορεί να 
εφαρμοστεί έκτακτη διαδικασία εφόσον δεν είναι δυνα¬ 
τόν λόγω των περιορισμών των κύκλων κινητικότητας να 
ενταχθούν στην κανονική διαδικασία. Στις περιπτώσεις 
αυτές εφαρμόζονται τα οριζόμενα στις παρ. 2 και 3 του 
άρθρου 5. 

3. Στη διαδικασία κινητικότητας δύναται να εκδηλώσει 
ενδιαφέρον το προσωπικό που υπηρετεί στις Υπηρεσίες, 
εφόσον: 

α) Έχει παραμείνει για συνεχόμενο διάστημα τουλάχι¬ 
στον δύο (2) ετών στην τελευταία Υπηρεσία. 

β) Δεν βαρύνεται με πειθαρχικές ποινές, των οποίων 
εκκρεμεί έκτιση. 

Η προϋπόθεση της περ. α) δεν απαιτείται κατά την 
πρώτη εφαρμογή της διαδικασίας κινητικότητας (τον 
πρώτο κύκλο κινητικότητας). 

4. Η μετακίνηση προσωπικού μπορεί να πραγματο¬ 
ποιηθεί, εφόσον: 

α) Το ποσοστό των μετακινούμενων από την Υπηρεσία 
προέλευσης δεν υπερβαίνει το 10% του υπηρετούντος 
προσωπικού της ανά κύκλο εφαρμογής και 

β) Στην περίπτωση των Διαχειριστικών Αρχών και της 
Αρχής Πιστοποίησης, διατηρούν τουλάχιστον το80%της 
προβλεπόμενης δυναμικότητας τους. 

5. Κατ' εξαίρεση, για στελέχη υψηλής εξειδίκευσης 
(π.χ. προγραμματιστές), σε περίπτωση αντίρρησης του 
φορέα προέλευσης, για το αίτημα μετακίνησης αποφα¬ 
σίζει η Επιτροπή Κινητικότητας. 




Τεύχος Β' 3652/17.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 4 

Κανόνες εφαρμογής διαδικασίας εναλλαγής σε 
ευαίσθητες θέσεις εργασίας 

1. Για την εφαρμογή της διαδικασίας εναλλαγής σε 
ευαίσθητες θέσεις εργασίας απαιτείται η αντιστοίχιση 
κάθε στελέχους με συγκεκριμένο Περίγραμμα Θέσης 
Εργασίας (Π.Θ.Ε.) ή μετην άσκηση συγκεκριμένων αρμο- 
διοτήτων/καθηκόντων, εφόσον δεν υπάρχει Π.Θ.Ε. και ο 
εντοπισμός των κατόχων ευαίσθητης θέσης, με ευθύνη 
του Προϊσταμένου της Υπηρεσίας. 

2. Ως έναρξη του χρόνου παραμονής σε ευαίσθητη 
θέση εργασίας λογίζεται κάθε φορά η ημερομηνία ανά¬ 
ληψης καθηκόντων σε θέση εργασίας που αντιστοιχεί 
στο συγκεκριμένο Π.Θ.Ε. ή σε συγκεκριμένες αρμοδιό¬ 
τητες σε μία Υπηρεσία, για την προγραμματική περίοδο 
2014-2020, όπως βεβαιώνεται από τον Προϊστάμενο της 
Υπηρεσίας. 

3. Ως χρόνος παραμονής στην ίδια ευαίσθητη θέση 
ορίζονται τα πέντε (5) έτη. Ως λήξη του χρόνου παρα¬ 
μονής λογίζεται το τέλος του ημερολογιακού έτους κατά 
το οποίο συμπληρώνονται τα πέντε (5) έτη από την ημε¬ 
ρομηνία ανάληψης καθηκόντων σε θέση εργασίας που 
αντιστοιχεί στο συγκεκριμένο Π.Θ.Ε. ή στις συγκεκριμέ¬ 
νες αρμοδιότητες στην ίδια Υπηρεσία. 

4. Εφόσον δεν προκύψει η απαιτούμενη εναλλαγή σε 
ευαίσθητες θέσεις εργασίας στο πλαίσιο των κύκλων 
της κινητικότητας με τη μετακίνηση του προσωπικού σε 
άλλη Υπηρεσία, η εναλλαγή πραγματοποιείται σε οποια¬ 
δήποτε νέα θέση στην ίδια Υπηρεσία ως εξής: 

α) Η μετακίνηση από ευαίσθητη θέση σε μη ευαίσθητη 
θέση και το αντίστροφο πραγματοποιείται χωρίς περι¬ 
ορισμούς. 

β) Η εναλλαγή μεταξύ ευαίσθητων θέσεων πραγματο¬ 
ποιείται με τους εξής περιορισμούς: 

αα) Το στέλεχος μπορεί να μετακινηθεί από θέση με 
καθήκοντα αξιολόγησης πράξεων σε θέση με καθήκοντα 
επαλήθευσης πράξεων, εφόσον οι επαληθεύσεις δεν θα 
αφορούν τις ίδιες πράξεις που ο μετακινούμενος έχει 
αξιολογήσει. 

ββ) Το στέλεχος που κατέχει θέση που αντιστοιχεί σε 
Π.Θ.Ε. με αντικείμενο την παρακολούθηση πράξεων σε 
Υπηρεσία με διαχειριστικές αρμοδιότητες ή σε Π.Θ.Ε. με 
αντικείμενο τον έλεγχο στην Αρχή Πιστοποίησης, στο 
πλαίσιο της οποίας ασκεί καθήκοντα επαλήθευσης/ 
επιθεώρησης/ελέγχου πράξεων, μπορεί να αναλάβει εκ 
νέου τη θέση που αντιστοιχεί στο συγκεκριμένο ΠΘΕ/ 
συγκεκριμένα καθήκοντα, εφόσον δεν αφορά πράξεις 
των ίδιων Δικαιούχων. Δύναται, ωστόσο, να συμμετέχει, 
ως μέλος, σε Όργανα επιτόπιας επαλήθευσης/επιθεώ- 
ρησης/ελέγχου σε πράξεις οποιουδήποτε Δικαιούχου. 

γγ) Σε περίπτωση που το στέλεχος κατείχε θέση που 
αντιστοιχεί σε Π.Θ.Ε. ή σε καθήκοντα αξιολόγησης πρά¬ 
ξεων μπορεί να αναλάβει εκ νέου τη θέση που αντιστοι¬ 
χεί στο συγκεκριμένο ΠΘΕ/καθήκοντα, εφόσον δεν θα 
αναλάβει την αξιολόγηση πράξεων ίδιων Δικαιούχων. 

δδ) Το στέλεχος δύναται να επιστρέφει σε προηγού¬ 
μενη ευαίσθητη θέση, εφόσον έχουν συμπληρωθεί δυο 
(2) έτη από την ημερομηνία μετακίνησής του από την 
εν λόγω θέση. 


5. Η υποχρεωτική εναλλαγή δύναται να εφαρμόζεται 
σταδιακά με ευθύνη του Προϊσταμένου της Υπηρεσίας, 
πριν τη λήξη του χρόνου παραμονής όπως προσδιορί¬ 
ζεται στην παράγραφο 3 του παρόντος άρθρου, έτσι 
ώστε να εξασφαλίζεται η αποτελεσματική και αποδοτική 
υλοποίηση των Επιχειρησιακών Προγραμμάτων σε όλη 
τη διάρκεια της προγραμματικής περιόδου 2014-2020 
μέχρι και την ολοκλήρωσή τους. 

6. Για κάθε εναλλαγή που γίνεται εντός Υπηρεσίας, 
εκδίδεται πράξη από τον Προϊστάμενο της Υπηρεσί¬ 
ας, αφού ληφθούν υπόψη οι ανάγκες της Υπηρεσίας, η 
συνεργασία με τους Προϊσταμένους των Μονάδων, οι 
γνώσεις/εμπειρία και η επιθυμία του στελέχους, καθώς 
και οι περιορισμοί της παραγράφου -4 του παρόντος 
άρθρου. Η απόφαση του Προϊστάμενου καταχωρίζεται 
στην ηλεκτρονική εφαρμογή του άρθρου 6. 

7. Σε εξαιρετικές περιπτώσεις ο Προϊστάμενος δύναται 
να υποβάλει για έγκριση προς την Επιτροπή Κινητικό¬ 
τητας, τεκμηριωμένο αίτημα για παράταση του χρόνου 
παραμονής ενός στελέχους στην ίδια ευαίσθητη θέση 
εργασίας.Το αίτημα πρέπει να υποβάλλεται έγκαιρα και 
τουλάχιστον έξι (6) μήνες πριν τη λήξη του χρόνου πα¬ 
ραμονής στη θέση αυτή. 

Άρθρο 5 

Διαδικασία κινητικότητας 

1. Η διενέργεια της διαδικασίας κινητικότητας σύμφω¬ 
να με το άρθρο 3, πραγματοποιείται ως εξής: 

α) Κατά την πρώτη εφαρμογή της διαδικασίας, η 
Κ.Υ. ΜΟΔ Α.Ε. αποτυπώνει σε συνεργασία με τις Υπηρε¬ 
σίες, την τρέχουσα στελέχωση των Υπηρεσιών και τους 
κοινοποιείτο αποτελέσματα της αποτύπωσης στελέχω- 
σης και τις κενές θέσεις εργασίας. 

β) Στο πλαίσιο της κινητικότητας, η Κ.Υ. ΜΟΔ Α.Ε. 
εκπονεί την αναλυτική μεθοδολογία αξιολόγησης, τα 
κριτήρια επιλογής των αιτούμενων μετακίνησης και το 
συντελεστή βαρύτητάς τους. Μεταξύ των κριτηρίων 
περιλαμβάνονται, ενδεικτικά, η γνώση και η εμπειρία 
στο αντικείμενο της θέσης, η γνώση πρώτης και δεύ¬ 
τερης κοινοτικής γλώσσας, η ικανότητα επικοινωνίας, 
συνεργασίας, ανάληψης πρωτοβουλιών και ευθυνών, 
οι μεταπτυχιακές σπουδές κ.λπ. 

γ) Η Επιτροπή Κινητικότητας εγκρίνει τη μεθοδολογία 
αξιολόγησης και τα κριτήρια επιλογής. 

δ) Σε κάθε κύκλο κινητικότητας, η Κ.Υ. ΜΟΔ Α.Ε. καλείτις 
Υπηρεσίες να υποβάλουν τις ανάγκες στελέχωσηςτους. 

ε) Πριν την έναρξη του κάθε κύκλου κινητικότητας 
(Μάρτιο και Σεπτέμβριο κάθε έτους), οι Υπηρεσίες κα¬ 
ταρτίζουν κατάλογο με τον αριθμό και την περιγραφή 
των προς κάλυψη θέσεων εργασίας ανά Μονάδα και τον 
αποστέλλουν στην Κ.Υ. ΜΟΔ Α.Ε. 

στ) Η Κ.Υ. ΜΟΔ Α.Ε. συντάσσει εισήγηση για την πρό¬ 
σκληση κινητικότητας, η οποία εγκρίνεται από την Επι¬ 
τροπή Κινητικότητας. 

ζ) Η Κ.Υ. ΜΟΔ Α.Ε. δημοσιεύει την πρόσκληση προ- 
κειμένου να ενημερωθεί το σύνολο του προσωπικού. 

η) Οι ενδιαφερόμενοι μπορούν να υποβάλουν ηλε¬ 
κτρονικά αίτηση εκδήλωσης ενδιαφέροντος για μία (1) 
μόνο θέση εντός δέκα (10) ημερών από τη δημοσίευση 

της πρόσκλησης. Η ηλεκτρονική αίτηση περιλαμβάνει 
βιογραφικό σημείωμα του ενδιαφερομένου και τα απα¬ 
ραίτητα πεδία στα οποία δηλώνει ότι πληροί τις τυπικές 
προϋποθέσεις για τη συμμετοχή του στην πρόσκληση. 

θ) Για κάθε αίτημα μετακίνησης η Κ.Υ. ΜΟΔ Α.Ε. πραγ¬ 
ματοποιεί έλεγχο της πλήρωσης τόσο των τυπικών προ¬ 
ϋποθέσεων συμμετοχής όσο και της προϋπόθεσης του 
ελάχιστου διαστήματος παραμονής στην Υπηρεσία και 
επικυρώνει την αποδοχή ή την απόρριψη της αίτησης. 
Σε περίπτωση απόρριψης της αίτησης, η Κ.Υ. ΜΟΔ Α.Ε. 
ενημερώνει τον υποψήφιο. 

ι) Η σύζευξη των υποψηφιοτήτων με τις προς πλήρω¬ 
ση κενές θέσεις εργασίας πραγματοποιείται με ευθύνη 
της Κ.Υ. ΜΟΔ Α.Ε. Η σύζευξη πραγματοποιείται με αντι- 
στοίχηση μεταξύ αιτημάτων μετακίνησης και θέσεων 
προς κάλυψη και προκαταρκτικό έλεγχο των κριτηρίων 
της παρ. 4 του άρθρου 3. Αν από τον προκαταρκτικό 
έλεγχο προκύψει ότι ο αϊτών δεν μπορεί να μετακινη¬ 
θεί το αίτημα μετακίνησης δεν γίνεται αποδεκτό και η 
Κ.Υ. ΜΟΔ Α.Ε. ενημερώνει τον υποψήφιο. Αν η αίτηση 
μετακίνησης γίνει κατ' αρχήν αποδεκτή ακολουθείται 
διαδικασία συνέντευξης. 

ια) Η συνέντευξη είναι ατομική και διενεργείται από 
τις Επιτροπές Συνεντεύξεων του άρθρου 2 στη βάση της 
εγκεκριμένης μεθοδολογίας αξιολόγησης και των κρι¬ 
τηρίων επιλογής. Τα αποτελέσματα των συνεντεύξεων 
κοινοποιούνται στην Κ.Υ. ΜΟΔ Α.Ε., η οποία καταρτίζει 
πίνακα κατάταξης των υποψηφίων. 

ιβ) Ο πίνακας κατάταξης των υποψηφίων προς μετακί¬ 
νηση ελέγχεται συνδυαστικά απάτην Κ.Υ. Μ.Ο.Δ Α.Ε, ως 
προς τα κριτήρια της παρ. 4 του άρθρου 3. Σε περίπτωση 
μη εκπλήρωσης έστω και ενός εκ των κριτηρίων για μια 
Υπηρεσία προέλευσης, δίνεται προτεραιότητα για μετα¬ 
κίνηση στους αιτούντες που έχουν το μεγαλύτερο χρόνο 
παραμονής στην Υπηρεσία προέλευσης. 

ιγ) Η Κ.Υ. ΜΟΔ Α.Ε. καταρτίζει οριστικό πίνακα κατά¬ 
ταξης και τον υποβάλλει για έγκριση στην Επιτροπή Κι¬ 
νητικότητας. 

ιδ) Ο εγκεκριμένος πίνακας κοινοποιείται σε όλες τις 
Υπηρεσίες και αναρτάται ηλεκτρονικά με ευθύνη της 
Κ.Υ. ΜΟΔ Α.Ε. 

ιε) Οι υποψήφιοι μπορούν να υποβάλουν, εντός απο¬ 
κλειστικής προθεσμίας πέντε (5) ημερών, αιτιολογημένη 
ένσταση κατά του πίνακα, για την οποία αποφαίνεται η 
Επιτροπή Κινητικότητας, εντός προθεσμίας δέκα (10) 
ημερών. 

ιστ) Η Κ.Υ. ΜΟΔ Α.Ε. καταχωρίζει στην ηλεκτρονική 
εφαρμογή του άρθρου 6 τα στοιχεία του οριστικού πί¬ 
νακα μετακινούμενου προσωπικού βάσει των οποίων 
συντάσσει τα σχέδια των σχετικών διοικητικών πράξεων 
για την απόσπαση του προσωπικού. 

ιζ) Η Ε.Υ.Θ.Υ. προωθεί τα σχέδια των αποφάσεων για 
υπογραφή στον Υπουργό Οικονομίας και Ανάπτυξης και 
αναλαμβάνει τη διαδικασία διεκπεραίωσης των εγγρά¬ 
φων και την ενημέρωση της ηλεκτρονικής εφαρμογής 
του άρθρου 6. Ολα τα σχετικά έγγραφα αποστέλλονται 
στην Κ.Υ. ΜΟΔ Α.Ε, η οποία είναι αρμόδια για την τήρηση 
του σχετικού αρχείου. 


ιη) Η Κ.Υ. ΜΟΔ Α.Ε. ενημερώνει τις Υπηρεσίες για την 
έκδοση των διοικητικών πράξεων που τις αφορούν 
προκειμένου να προβούν στις απαιτούμενες διοικητικές 
ενέργειες (ανάληψης υπηρεσίας/τοποθέτησης ή απο¬ 
χώρησης προσωπικού) και ενημερώνουν την ηλεκτρο¬ 
νική εφαρμογή του άρθρου 6. Οι ανωτέρω διοικητικές 
ενέργειες ολοκληρώνονται εντός δύο (2) μηνών από την 
ημερομηνία έκδοσης της απόφασης απόσπασης, προ¬ 
κειμένου να μην υπάρξει κενό στην κάλυψη των υπηρε¬ 
σιακών αναγκών της Υπηρεσίας προέλευσης. 

ιθ) Η Κ.Υ. ΜΟΔ Α.Ε. παρακολουθεί τη συνολική ροή της 
κινητικότητας του προσωπικού, εποπτεύει τη διαδικασία 
ενημέρωσης της ηλεκτρονικής εφαρμογής του άρθρου 
6, παράγει επικαιροποιημένες αναφορές κινητικότητας 
και στελέχωσης των Υπηρεσιών και τηρεί τα σχετικά 
φυσικά αρχεία. 

κ) Η Κ.Υ. ΜΟΔ Α.Ε. κοινοποιεί τον επικαιροποιημένο 
κατάλογο του δυναμικού κάθε Υπηρεσίας, κάθε φορά 
που αυτός τροποποιείται, στον Υπουργό ή Γενικό ή Ει¬ 
δικό Γραμματέα ή Περιφερειάρχη, στον οποίο υπάγεται 
η Υπηρεσία. 

2. Στην περίπτωση της έκτακτης διαδικασίας της παρ. 2 
του άρθρου 3, η Υπηρεσία από την οποία αποχωρούν 
αιφνιδίως υπάλληλοι, δημιουργώντας επείγουσες ανά¬ 
γκες στελέχωσης, αιτείται την έκτακτη διαδικασία στην 
Επιτροπή Κινητικότητας. Εφόσον η διαδικασία εγκριθεί 
από την Επιτροπή Κινητικότητας, ενημερώνεται η Κ.Υ. 
ΜΟΔ Α.Ε., η οποία αναζητά υποψηφίους καταρχήν μετα¬ 
ξύ των στελεχών που δεν προκρίθηκαν για μετακίνηση 
κατά τον προηγούμενο κύκλο. Με κριτήριο τη βέλτιστη 
σύζευξη μεταξύ των χαρακτηριστικών της προς κάλυψη 
θέσης και εκείνων των στελεχών: 

α) η Κ.Υ. ΜΟΔ Α.Ε. προτείνει τη θέση στον υποψήφιο. 

β) Αν ο υποψήφιος αποδεχθεί διενεργείται συνέντευξη 
από την Επιτροπή Συνεντεύξεων της Υπηρεσίας υποδο¬ 
χής και το αποτέλεσμα κοινοποιείται στην Κ.Υ. ΜΟΔ Α.Ε. 
και στην Επιτροπή Κινητικότητας. 

γ) Εφόσον το αποτέλεσμα είναι θετικό, η Επιτροπή 
Κινητικότητας εγκρίνει τη μετακίνηση του υπαλλήλου 
και εφαρμόζονται αναλογικά τα οριζόμενα στις περ. ιστ) 
έως κ) της παρ. 1. 

δ) Σε περίπτωση αρνητικής ανταπόκρισης του υπο¬ 
ψηφίου για την προτεινόμενη θέση ή αρνητικού απο¬ 
τελέσματος της συνέντευξης, η Κ.Υ. ΜΟΔ Α.Ε. προτείνει 
τη θέση σε επόμενο υποψήφιο και εφαρμόζεται εκ νέου 
η διαδικασία. 

ε) Εάν προταθεί η θέση σε τρεις υποψηφίους και δεν 
επιτευχθεί η πλήρωση της, δημοσιοποιείται έκτακτη 
πρόσκληση και εφαρμόζονται αναλογικά τα βήματα 
στ) έως ιε) της παρ. 1. 

3. Η διενέργεια της έκτακτης διαδικασίας κινητικότη¬ 
τας προσωπικού της περ. β) της παρ. 2 του άρθρου 3 
πραγματοποιείται ως εξής: 

α) Η Κ.Υ. ΜΟΔ Α.Ε. προτείνει στον υπάλληλο που επι¬ 
στρέφει, με βάση το προφίλ του και τις δηλωμένες ανά¬ 
γκες στελέχωσης των Υπηρεσιών που δεν καλύφθηκαν 
στον προηγούμενο κύκλο, να επιλέξει Υπηρεσία υπο¬ 
δοχής, με προτεραιότητα στις Διαχειριστικές Αρχές και 
στην Αρχή Πιστοποίησης συνεκτιμώντας τον αριθμό των 
κενών θέσεων στις Υπηρεσίες αυτές. 




Τεύχος Β' 3652/17.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


43885 


β) Στη συνέχεια, η Κ.Υ. ΜΟΔ Α.Ε ενημερώνει την Υπη¬ 
ρεσία υποδοχής που επέλεξε ο υπάλληλος. 

γ) Διενεργείται συνέντευξη από την Επιτροπή Συνε¬ 
ντεύξεων της Υπηρεσίας υποδοχής και το αποτέλεσμα 
κοινοποιείται στην Κ.Υ. ΜΟΔ Α.Ε. και στην Επιτροπή Κι¬ 
νητικότητας. 

δ) Σε περίπτωση επιτυχούς έκβασης της συνέντευξης 
η Επιτροπή Κινητικότητας εγκρίνει τη μετακίνηση του 
υπαλλήλου. 

ε) Στη συνέχεια εφαρμόζονται αναλογικά τα οριζόμενα 
στις περ. ιστ) έως κ) της παρ. 1. 

Άρθρο 6 

Ηλεκτρονική εφαρμογή διαχείρισης 
κινητικότητας και εναλλαγής σε ευαίσθητες 
θέσεις εργασίας 

Ί. Για την υποστήριξη της εφαρμογής της διαδικασίας 
κινητικότητας του προσωπικού και της εναλλαγής σε 
ευαίσθητες θέσεις εργασίας, η Κ.Υ. ΜΟΔ ΑΕ δημιουργεί 
ειδική ηλεκτρονική εφαρμογή, για την οποία έχει την 
ευθύνη διαχείρισης και συντήρησης. Η εφαρμογή λει¬ 
τουργεί ως βάση δεδομένων μετά υπηρεσιακά/διοικη- 
τικά στοιχεία όλου του προσωπικού των Υπηρεσιών, ενώ 
περιλαμβάνει τη δυνατότητα παραγωγής των απαιτού- 
μενων διοικητικών εγγράφων και αναφορών. 

2. Η πρόσβαση στην ηλεκτρονική βάση δεδομένων 
είναι ελεγχόμενη και διαβαθμισμένη. Ενημερώνεται 
αρμοδίως από την Κ.Υ ΜΟΔ Α.Ε., την Ειδική Υπηρεσία 
θεσμικής Υποστήριξης και τις Υπηρεσίες. 

3. Στην ηλεκτρονική βάση δεδομένων εισάγονται όλα 
τα απαραίτητα στοιχεία για κάθε εργαζόμενο και επικαι- 
ροποιούνται ανελλιπώς, προκειμένου να είναι δυνατή 
η παροχή της πληροφόρησης για την τρέχουσα κατά¬ 
σταση στελέχωσης των Υπηρεσιών, ενώ ενσωματώνο¬ 
νται λειτουργίες έγκαιρης προειδοποίησης ως προς τη 
λήξη των πράξεων απόσπασης-τοποθέτησης και του 
χρόνου παραμονής σε ευαίσθητη θέση εργασίας στην 
ίδια Υπηρεσία. 

4. Μεταξύ των στοιχείων που τηρούνται, συμπερι- 
λαμβάνονται και αυτά που απαιτούνται προκειμένου να 
υπάρξει αποτελεσματική διαχείριση και για την εναλ¬ 
λαγή του προσωπικού σχετικά με τις ευαίσθητες θέσεις 
εργασίας σύμφωνα με τα οριζόμενα στο άρθρο 4 της 
παρούσας. Πλέον των γενικών στοιχείων σχετικά με την 
εκπαιδευτική βαθμίδα, την ειδικότητα, το επιστημονι¬ 
κό πεδίο μεταπτυχιακού τίτλου, την εξειδίκευση βάσει 
εμπειρίας, την Υπηρεσία στην οποία υπηρετεί, τη σχέση 
εργασίας και την ημερομηνία απόσπασης, τον κωδικό 
και τον τύπο Μονάδας/Τμήματος καθώς και τη θέση ερ¬ 
γασίας συμπεριλαμβάνονται και τα παρακάτω στοιχεία: 

α) Το Περίγραμμα Θέσης Εργασίας (Π.Θ.Ε.) ή τα συ¬ 
γκεκριμένα καθήκοντα/ αρμοδιότητες που του έχουν 
ανατεθεί. 

β) Επισήμανση αν ο εργαζόμενος είναι κάτοχος ευαί¬ 
σθητης θέσης εργασίας. 

γ) Χρόνος παραμονής στην ίδια Υπηρεσία. 

δ) Ημερομηνία ανάληψης θέσης εργασίας που αντι¬ 
στοιχεί στο συγκεκριμένο Π.Θ.Ε. ή των συγκεκριμένων 
καθηκόντων/αρμοδιοτήτων και διάρκεια άσκησης των 


σχετικών καθηκόντων στην ίδια Υπηρεσία (χρόνος πα¬ 
ραμονής). 

ε) Τόπος εργασίας. 

στ) Τυχόν παράλληλα καθήκοντα που έχει αναλάβει ο 
εργαζόμενος, και τα οποία αντιστοιχούν σε άλλο Π.Θ.Ε./ 
καθήκοντα. 

ζ) Για τις θέσεις εργασίας με αντικείμενο την αξιολό¬ 
γηση και επαλήθευση πράξεων απαιτούνται επιπλέον 
στοιχεία όπως οι Δικαιούχοι και οι κωδικοί ΜΙ5 των Πρά¬ 
ξεων που έχει αναλάβει ο εργαζόμενος στο πλαίσιο των 
παραπάνω καθηκόντων. 

Άρθρο 7 

Μεταβατικές διατάξεις και έναρξη ισχύος 

Ο πρώτος κύκλος εφαρμογής της διαδικασίας κινη¬ 
τικότητας σύμφωνα με τις διατάξεις της παρούσας θα 
πραγματοποιηθεί τον Απρίλιο του 2018. Από την έναρξη 
εφαρμογής της παρούσας καταργείται κάθε άλλη γενική 
ή ειδική αντίθετη διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2017 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αρ. πρωτ.:16.1/10820 (2) 

Ωράριο εργασίας υπαλλήλων Κεντρικής Υπηρε¬ 
σίας Υποδοχής και Ταυτοποίησης. 

Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις 

α.Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, που κυρώθηκε με 
το άρθρο πρώτο του π.δ. 63/2005 (Α'98), όπως ισχύουν. 

β. Του ν. 4375/2016 (ΦΕΚ 51Α') «Οργάνωση και λει¬ 
τουργία Υπηρεσίας Ασύλου, Αρχής Προσφυγών, Υπη¬ 
ρεσίας Υποδοχής και Ταυτοποίησης, σύσταση Γενικής 
Γραμματείας Υποδοχής, προσαρμογή της Ελληνικής Νο¬ 
μοθεσίας προς τις διατάξεις της Οδηγίας 2013/32/ΕΕ του 
Ευρωπαϊκού Κοινοβουλίου και του Συμβουλίου "σχετικά 
με τις κοινέςδιαδικασίεςγιατη χορήγηση και ανάκληση 
του καθεστώτος διεθνούς προστασίας (αναδιατύπωση)" 
(Ε 180/29.06.2013), διατάξεις για την εργασία δικαιούχων 
διεθνούς προστασίας και άλλες διατάξεις». 

γ.Της υπ'αριθμ. 16931/2016 (ΦΕΚ 141 ΟΒ') απόφασης 
του Αναπληρωτή Υπουργού Εσωτερικών και Διοικητικής 
Ανασυγκρότησης Ιωάννη Μουζάλα «Έναρξη λειτουργίας 
της Υπηρεσίας Υποδοχής και Ταυτοποίησης και ταυτό¬ 
χρονη κατάργηση της Υπηρεσίας Πρώτης Υποδοχής». 

δ. Του π.δ. 123/2016 «Ανασύσταση με μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής Τηλεπικοι- 

νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ 208/τ. Β704-11-2016). 

ε.Του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών (ΦΕΚ 210/Α705-11 -2016). 

στ. Του άρθρου 41 του ν. 3979/2011 (ΦΕΚ Α' 138) «Για 
την Ηλεκτρονική διακυβέρνηση και λοιπές διατάξεις». 

ζ. Το άρθρο 1 παρ. 6 και 8 της Πράξης Νομοθετικού 
Περιεχομένου του Προέδρου της Δημοκρατίας «περί 
καθιερώσεων πενθημέρου εβδομάδος εργασίας των 
δημοσίων εν γένει υπηρεσιών και ρυθμίσεις συναφών 
θεμάτων» που κυρώθηκε με το άρθρο πρώτου του 
ν. 1157/1981 (Α' 126) όπως έχει τροποποιηθεί και ισχύει. 

η. Του άρθρου 29 του ν. 3528/2007 «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ». 

θ. Της υπ' αριθμ ΔΙΑΔΠ/ΦΒ1/14757/25-07-2011 
(Β' 1659) απόφασης του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Τροπο¬ 
ποίηση της υπ' αριθμ. ΔΙΑΔΠ/Γ2γ/οικ/1692/27-06-2006 
(Β' 769) απόφασης"Καθιέρωση ωρών προσέλευσης και 
αποχώρησηςτων υπαλλήλων των δημοσίων υπηρεσιών 
και των Ν.Π.Δ.Δ."». 

ι.Της υπ'αριθμ. ΔΙΑΔΠ/Φ.Β. 10/30705/10.01.2013 (ΦΕΚ 
304/Β715-02-2013) απόφασης του Υπουργού Διοικη¬ 
τικής Μεταρρύθμισης και Ηλεκτρονικής Διακυβέρνη¬ 
σης «Μεταβίβαση στον Υπουργό Δημόσιας Τάξης και 
Προστασίας του Πολίτη τις αρμοδιότητες καθορισμού 
του ωραρίου εργασίας των υπαλλήλων της Υπηρεσίας 
Πρώτης Υποδοχής του Υπουργείου ΔημόσιαςΤάξης και 
Προστασίας του Πολίτη». 

ια.Της υπ'αρίθμ 11.1/5259/17-12-2013 (Β'3435) από¬ 
φασης του Υπουργού ΔημόσιαςΤάξης και Προστασίας 
του Πολίτη «Τροποποίηση της με αρ. πρωτ. 11.1/1360/ 
10-04-2013 υπουργικής απόφασης (Β' 1052) «Ωράριο 
εργασίας προσωπικού Υπηρεσίας Πρώτης Υποδοχής» 
στο Υπ. Δημ.Τάξης και Προστασίαςτου Πολίτη». 


2. Τις συνθήκες λειτουργίας της Υπηρεσίας Υποδοχής 
καιΤαυτοποποίησης και την ανάγκη για την εξασφάλισης 
της ομαλής λειτουργίας της. 

3. Την ανάγκη αλλαγής του ωραρίου εργασίας του 
προσωπικού της Κεντρικής Υπηρεσίας Υποδοχής και 
Ταυτοποίησης καθώς κρίνεται απαραίτητη για την 
ολοκλήρωση διοικητικών διαδικασιών με άλλες Υπη¬ 
ρεσίες που ακολουθούν το ωράριο προσέλευσης και 
αποχώρησης των υπαλλήλων των δημοσίων υπηρεσι¬ 
ών και των Ν.Π.Δ.Δ σύμφωνα με την υπ' αριθμ. ΔΙΑΔΠ/ 
ΦΒ1/14757/25.7.2011 (Β' 1659) απόφαση του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Καθορίζουμε το ωράριο εργασίας του προσωπικού 
της Κεντρικής Υπηρεσίας Υποδοχής και Ταυτοποίησης 
της Γενικής Γραμματείας Υποδοχής του Υπουργείου 
Μεταναστευτικής Πολιτικής σύμφωνα με τα οριζόμενα 
στην υπ'αριθμ. ΔΙΑΔΠ/ΦΒ1/14757/25.7.2011 (Β' 1659) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης καθώς κρίνεται ότι 
έτσι εξυπηρετούνται καλύτερα οι ανάγκες και η εύρυθμη 
λειτουργία της Υπηρεσίας. 

2) Κατά την πρώτη εφαρμογή της απόφασης στην Κε¬ 
ντρική Υπηρεσία Υποδοχής καιΤαυτοποίησης η δήλωση 
επιλογής του ωραρίου των υπαλλήλων θα υποβληθεί 
εντός μήνα από την έκδοση του ΦΕΚ και θα ισχύει δε¬ 
σμευτικά και αμετάκληττα ως τις 30 Ιουνίου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2017 

Ο Υπουργός 

ΙΩΑΝΝΗΣ ΜΟΥΖΑΛΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























